Diari Oficial de la Generalitat Valenciana


Sumari del DOGV 134, del 08-12-1983 (1983/802531)

ORDRE de 8 de novembre de 1983, de la Conselleria de Governació, per la qual es deleguen determinades facultats de l'Excm. Sr. Conseller de Governació en l'Il.lm. Sr. Director General d'Administració Local de l'esmentada Conselleria.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/11/08/(1)/dof/vci/html**

### Dades del document

Número de DOGV
:   134

Data del DOGV
:   08-12-1983

Secció del DOGV
:   DISPOSICIONS GENERALS

Número del document
:   1983/802531


Data del document
:   08-11-1983

Organisme emissor
:   Conselleria de Governació

Tipus de document
:   Ordre

Anàlisi jurídica

Ordre de 8 de novembre de 1983, de la Conselleria de Governació, per la qual es deleguen determinades facultats de l'Excm. Sr. Conseller de Governació en l'Il.lm. Sr. Director General d'Administració Local de l'esmentada Conselleria.  
Per tal de dotar de major agilitat el funcionament administratiu de la Conselleria de Governació de la Generalitat Valenciana, es considera convenient que determinades facultats atorgades al Conseller, en relació amb els actes de disposició de béns propis de les Corporacions Locals, siguen exercides pel titular de la Direcció General d'Administració Local.   
Conseqüentment, per motius de racionalitat administrativa, i d'acord amb el que estableixen els articles 20.13 del Reglament de Règim Interior de la Generalitat Valenciana i 2.1 del Decret del Consell de 29 de desembre de 1982, pel qual fou aprovada l'Estructura Orgànica de la Conselleria de Governació,   
ORDENE:   
Article primer  
Es deleguen en el Director General d'Administració Local les facultats relacionades en l'annex I, que el Conseller de Governació té atribuïdes en matèria de disposició de béns propis de les Corporacions Locals, per Decret del Consell de 2 d'agost de 1979 (article 6.é), que regula les competències transferides per l'Estat al Consell del País Valencià en matèria d'Interior.   
Article segon  
Aquesta Ordre entrarà en vigor el mateix dia de la publicació al Diari Oficial de la Generalitat Valenciana.   
València, a 8 de novembre de 1983.   
El Conseller de Governació,  
FELIP GUARDIOLA I SELLES  
ANNEX I  
Relació de facultats que delega l'Excm. Sr. Conseller de Governació en l'Il·lm. Sr. Director General d'Administració Local, amb referència als articles i números afectats del Reial Decret 695/1979, de 13 de febrer:   
Article 7.1. L'autorització dels expedients d'alienació, permuta o gravamen de béns immobles propis de les Corporacions Locals, quan el valor supere el 25~o del pressupost anual de la Corporació.   
Article 7.2. La conformitat en els expedients d'alienació, permuta o gravamen de béns immobles propis de les Corporacions Locals, quan el valor no supere el 25% del pressupost anual de la Corporació.   
Article 7.4. L'autorització per a la venda directa o permuta a favor de propietaris confrontants de parcel·les no utilitzables i sobrants de vies públiques, quan el valor dels béns supere el 25% del pressupost anual de la Corporació.   
Article 7.5. La conformitat per a la venda directa o permuta a favor de propietaris confrontants de parcel·les no utilitzables i sobrants de vies públiques, quan el valor dels béns no supere el 25% del pressupost anual de la Corporació.


Còpia Permalink ELI